2S เข้าซื้อหุ้น “แกรนด์ อุตสาหกรรมเหล็กรูปพรรณ” ในปท.ลาว
2S เข้าซื้อหุ้น "แกรนด์ อุตสาหกรรมเหล็กรูปพรรณ" ผู้ผลิต-จำหน่ายเหล็กรูปพรรณในประเทศลาว จำนวน 900,000 หุ้น หรือ 90% 
19 ต.ค. 2558

นายสมบัติ   ลีสวัสดิ์ตระกูล ประธานกรรมการบริหาร บริษัท 2 เอสเมทัล จำกัด (มหาชน) หรือ 2S เปิดเผยว่า ตามมติที่ประชุมคณะกรรมการบริษัทได้มีมติอนุมัติให้ 2S เข้าลงทุนในบริษัท แกรนด์ อุตสาหกรรมเหล็กรูปพรรณ จำกัด (GSP) นั้น  ขณะนี้การทำรายการได้บรรลุตามข้อตกลงในสัญญาซื้อขายหุ้นเรียบร้อยแล้ว
ทั้งนี้ 2S เข้าซื้อหุ้นสามัญของ บริษัท แกรนด์ อุตสาหกรรมเหล็กรูปพรรณ จำกัด จำนวน 900,000 หุ้น (คิดเป็นร้อยละ 90 ของทุนจดทะเบียน) จากนายจางโม งาน ด้วยจำนวนเงิน 1,000,000 บาท และให้กู้ยืมแก่ บริษัท แกรนด์ อุตสาหกรรมเหล็กรูปพรรณ จำกัด ในจำนวนเงิน 69,000,000 บาท
อนึ่ง บริษัท แกรนด์ อุตสาหกรรมเหล็กรูปพรรณ จำกั ด (GSP) ประเภทธุรกิจ ผลิตและจำหน่ายเหล็กรูปพรรณ สำนักงานอยู่ที่บ้านเชียงควน เมืองหาดทรายฟอง นครเวียงจันทร์ สาธารณรัฐประชาธิปไตยประชาชนลาว ทุนจดทะเบียนและเรียกชำระ 1,000,000 เหรียญสหรัฐ แบ่งเป็นหุ้นสามัญ 1,000,000 หุ้น มูลค่าหุ้นละ 1 เหรียญสหรัฐ
สำหรับโครงสร้างการถือหุ้น (ภายหลังการซื้อขายหุ้น) 2S ถือหุ้นในสัดส่วนร้อยละ 90 และนางสาวกุสุมา  มงคลสืบสกุล ถือหุ้นในสัดส่วนร้อยละ 10 ทั้งนี้ เพื่อขยายธุรกิจ